open-index/open-wikipedia-markdown huggingface dataset:
రావిచెట్టు లక్ష్మీ నరసమ్మ

**రావిచెట్టు లక్ష్మీ నరసమ్మ** (1872 - అక్టోబర్ 24, 1918) మహిళాభ్యుదయానికీ, మాతృభాషలో విద్యాభివృధ్ధికీ, విజ్ఞానగ్రంథాల ప్రచురణకు తీవ్రంగా కృషి మహిళామణి. తెలంగాణ విద్యావ్యాప్తికి విశేష కృషి చేసిన రావిచెట్టు రంగారావు సతీమణి.

## జననం - వివాహం
లక్ష్మీ నరసమ్మ 1872లో ఖమ్మం జిల్లా మధిర ప్రాంతంలోని దెందుకూరులో జన్మించింది. తండ్రి ఊటుకూరి వెంకటప్పయ్య. ఈవిడకు 8వ ఏట 1890లో రావిచెట్టు రంగారావుతో వివాహం జరిగింది.

## సేవా కార్యక్రమాలు
1897 సంవత్సరంలో రంగారావు కొందరు మరాఠీ మిత్రుల సహకారంతో చతుర్వేదములు, దశోపనిషత్తులు, అష్టాదశ పురాణములు, కావ్యాలు, నాటకాలు, ఇతర సంస్కృత గ్రంథాలతో కూడిన ‘శ్రీ శంకర భగవద్‌ పూజ్య పాద గీర్వాణ మంజూష’ యనే గ్రంథాలయాన్ని తమ ఇంటిలోనే నిర్వహించేవాడు. తొలుత కొంతకాలం తమ బంగళాలోనే నిర్వహించబడ్డ భాషానిలయానికి లక్ష్మీనరసమ్మ గారు తమ సేవలను అందించేది. లక్ష్మీ నరసమ్మ గారు శ్రీకృష్ణదేవరాయ ఆంధ్రభాషా నిలయముకి అవసరమైన ఇల్లు కొనడానికి 3,000 రూపాయలు విరాళమివ్వగా, ఆ డబ్బుతో ఇప్పుడు సుల్తాన్ బజార్లో భాషా నిలయం భవనం ఉన్న చోటనే 1910లో ఒక పెంకుటిల్లు కొని, కొన్ని మార్పులు చేసి అందులో గ్రంథాలయం నెలకొల్పడం జరిగింది.

గ్రంథాలయ భవనం కోసం రూ.3000 ఇవ్వడమే కాకుండా ఇంకనూ ఇవ్వగలనని లక్ష్మీనరసమ్మ హామీ ఇచ్చింది. కానీ, ఆ భవనం పూర్తికాకమునుపే ఆవిడ చనిపోయింది.

## మరణం
లక్ష్మీనరసమ్మ 1918, అక్టోబర్ 24న మరణించింది.

## మూలాలు

వర్గం:మహిళా కార్యకర్తలు
వర్గం:1872 జననాలు
వర్గం:1918 మరణాలు
వర్గం:తెలుగువారిలో స్వాతంత్ర్య సమర యోధులు
వర్గం:తెలంగాణ స్వాతంత్ర్య సమరయోధులు
వర్గం:ఖమ్మం జిల్లా మహిళా సామాజిక కార్యకర్తలు
ఆర్యభట్టీయం

**ఆర్యభట్టీయం** 5 వ శతాబ్దానికి చెందిన ప్రాచీన భారతీయ ఖగోళ శాస్త్రవేత్త ఆర్యభట్టు రాసిన ఒక పురాతన సంస్కృత గ్రంథం. ఆర్యభట్టు రాసిన ఈ ఒక గ్రంథం మాత్రమే ప్రస్తుతం అందుబాటులో ఉంది. ఈ పుస్తకం భూకేంద్రక సిద్ధాంతం ఆధారంగా రాయబడింది. మరో ప్రాచీన భారతశాస్త్రవేత్త అయిన భాస్కరుడు ఈ పుస్తకంపై వ్యాఖ్యానం రాశాడు.
alt=2064 aryabhata-crp.jpg|thumb|పూణేలో ఆర్యభట్టు విగ్రహం

## వివరాలు
ఈ పుస్తకం దశగీతిక అనే శ్లోకంతో ప్రారంభమౌతుంది. ఈ శ్లోకంలో ఆర్యభట్టు హిందూ మతంలో అన్నింటికి మూలాధారమైన పరబ్రహ్మ స్వరూపాన్ని కీర్తించాడు. ఈ గ్రంథంలో నాలుగు అధ్యాయాలున్నాయి. 
# గీతికా పాదం: ఇందులో 13 శ్లోకాలున్నాయి. కల్పం, మన్వంతరం, యుగం లాంటి కొలమానాలు ఉపయోగించి అతిపెద్ద కాలాలను కొలవడం గురించి ఇందులో ప్రస్తావించబడి ఉంది. 
# గణిత పాదం: ఇందులో క్షేత్ర గణితం గురించి ప్రస్తావించబడింది. అంకశ్రేడి, గుణ శ్రేడి లాంటి విషయాల గురించి రాయబడింది.
# కాలక్రియా పాదం: కాలాన్ని కొలిచేందుకు వివిధ ప్రమాణాలు, ఒక రోజున గ్రహస్థితులు ఎలా ఉంటాయో తెలిపే పద్ధతులు, అధిక మాసాలు, క్షయ తిథులు, వారం రోజులు, వాటి పేర్లు మొదలైన వివరాలు పేర్కొనబడ్డాయి.
# గోళ పాదం:

## ప్రాముఖ్యత
ఈ గ్రంథం సౌర వ్యవస్థ యొక్క భూకేంద్రక నమూనాను ఉపయోగిస్తుంది. దీనిలో సూర్యుడు, చంద్రుడు భూమి చుట్టూ తిరుగుతాయి.
కొంతమంది వ్యాఖ్యాతలు, ముఖ్యంగా బిఎల్ వాన్ డెర్ వైర్డెన్, ఆర్యభట్ట భూకేంద్రక నమూనాలోని కొన్ని అంశాలు అంతర్లీనంగా సూర్య కేంద్రక నమూనా యొక్క ప్రభావాన్ని సూచిస్తాయనే అభిప్రాయం వ్యక్తం చేశాడు. అయితే దీన్ని నోయెల్ స్వర్డ్లో విమర్శించాడు. ఈ అభిప్రాయాన్ని పాఠ్యంలో ఉన్న భావనకు ప్రత్యక్ష వైరుధ్యంగా పేర్కొన్నాడు.

## ప్రభావం
ఆర్యభట్టీయం వచ్చిన తర్వాత పేరుగాంచిన ప్రాచీన భారత గణితశాస్త్రవేత్తలంతా దీనికి వ్యాఖ్యానాలు రాశారు. వీరిలో భాస్కర -1, బ్రహ్మగుప్తుడు ముఖ్యమైన వారు.

## మూలాలు

## బయటి లింకులు
* ఆర్యభట్టీయం ఆంగ్ల అనువాదం

వర్గం:హిందూ గ్రంథాలు
వి.ఆర్. విద్యార్థి

**వి.ఆర్. విద్యార్థి** అసలు పేరు వేలూరి రాములు. ఈయన కవి, సాహితీవేత్త, సైనికుడు.

## బాల్యం
వి.ఆర్. విద్యార్థి 1945 అక్టోబర్‌ 8న వరంగల్ జిల్లాలోని సంగెం మండలం గవిచర్ల గ్రామంలో జన్మించాడు. అసలు పేరు వేలూరి రాములు విద్యార్థి కాని సాహితి లోకానికి విఆర్‌ విద్యార్థిగా సుపరిచితులు.

## జీవిత విశేషాలు
వి.ఆర్. విద్యార్థి 1960లో సైన్యంలో చేరారు. 1965లో ఇండో-పాక్‌, 1971లో బంగ్లాదేశ్‌ యుద్ధాల్లో పాల్గొన్నారు. విద్యార్థి వాయుసేనలో పనిచేస్తు 1978లో జిడ్డు కృష్ణమూర్తి ప్రభావంతో పూర్తిస్థాయి కవిత్వ సైనికుడిగా మారడానికి నిశ్చయించుకుని సైన్యంలో ఉద్యోగానికి రాజీనామా చేశాడు. సుమారు ఐదు దశాబ్దాలుగా సాహిత్య రంగంలో తనదైన ముద్ర వేసుకున్నాడు. ఆయన కవిత్వం ఉర్దూలో, ఇంగ్లీషులో, హిందీలో ఆయన సాహిత్యం అనువాదమయ్యేవి.

## కవితా సంపుటాలు

1960లో సైనికుడా... ఓ సైనికుడా... హిమాలయ కొండల్లో, కొంకర్లు పోయే చలిలో సైనికుడా... ఓ సైనికుడా అంటూ తన మొదటి కవిత రాశారు. 

* అలలు 
* పలకరింత 
* ఘర్మ సముద్రం 
* మంచుమైదానం 
* ఖ్డంఆంతర, 
* యుద్ధం, 
* తుపాకి శాంతి, 
* సైనికుడి ఉత్తరం, 
* బహురూపి, 
* పునాది, 
* మాకోసం, 
* మనవాళ్ళు, 
* ఏ యుద్ధం? ఎవరి కోసం, 
* సైనికుడి చరణ ముద్రలు, 
* ఒకడు ఇంకొకడూ

మరెన్నో కవితలు ఆయన కలం నుండి జాలువారాయి. ఈ విధంగా 300 కవితలకుపైగా విద్యార్థి కలం నుండి వెలువడి ఆయనలోని రచనా పిపాసను చాటాయి.

## పురస్కారాలు

* పొట్టి శ్రీరాములు విశ్వవిద్యాలయ కీర్తి పురస్కార గ్రహీత.
* కవిత్వం విభాగంలో తెలుగు విశ్వవిద్యాలయ ప్రతిభా పురస్కారం-2019 (2022, సెప్టెంబరు 15)

## మూలాలు


వర్గం:1945 జననాలు
వర్గం:వరంగల్ జిల్లా రచయితలు
వర్గం:తెలంగాణ సాహితీవేత్తలు
వర్గం:వరంగల్లు గ్రామీణ జిల్లా కవులు
సదానంద్ శారద

**సదానంద్ శారద** అసలు పేరు పాకాల సదానంద్‍ (1952). ఈయన కవి, కథ రచయిత. తన శ్రీమతి పేరు శారదను పేరు చివరన చేర్చుకున్నాడు.

## బాల్యం, విద్యాభ్యాసం
సదానంద్ శారద 1952 వరంగల్లో జన్మించాడు. ఇతడు వాణిజ్యశాస్త్రంలో స్నాతకోత్తర పట్టాను పొందాడు.

## రచనలు
ఇతని రచనలు ఆంధ్రప్రభ, ఆంధ్రభూమి, విపుల, యువ, ఉదయం, మందాకిని, ఆంధ్రజ్యోతి, మయూరి, విశాలాంధ్ర, జ్యోతి, కథ, నవ్య, వార్త, ఇండియాటుడే, అభ్యుదయ, పుస్తకం, ఈనాడు, ఆదివారం, రచన, పుస్తకప్రపంచం తదితర పత్రికలలో ప్రచురింపబడ్డాయి.
### కథలు
ఈయన 150పైగా కథలు రచించాడు. వాటిలో కొన్ని:

* జాడి 
* చిన్నసైకిలు	
* చౌరస్తా	
* తడి
* స్పందన
* ఎరుపు మరకలు	
* కాకి ఒకటి నీళ్లకు.
* నన్ను క్షమించవూ	
* పిచ్చుక
* మురికి
* అందమైన వెన్నెల		
* గొలుసు
* రేపు	
* వారసుడు
* నిద్రలో ఉన్నారండి
* టార్గెట్
* అమ్మ కథ
* ఆయా
* ఇంటింటికీ వెలుగు
* ఉప్పునీళ్లు
* ఊళ్ళోకి బస్సొచ్చింది
* ఎంత బాగా చెప్పావోయ్...
* ఒక దృశ్యం కోసం
* కీర్తివడ్డీ
* కోడెను కట్టాలె
* గాలి
* గుండె గుండెలో...
* గోడవు కాకు
* చరిత్ర
* చెట్టుకింది మనషి
* చెట్లు నాటబడవు
* జనం
* జరుగుతున్న కథ
* జిలేబి
* జెండాకు అటూ ఇటూ
* తప్పని దృశ్యం
* తలుపు చప్పుడు
* తులసిమొక్క
* తొక్కుడు బండ
* దారి
* దృశ్యాలు మారుతున్నాయి
* దొరొచ్చిండు
* నగరం
* నల్లచీమ
* నిర్మాత
* నిర్మాతగారి కుక్కపిల్ల
* పంజరం
* పండగ
* పందిరిమంచం
* పదండి ముందుకు
* పనసపండు
* పలుకుబడి
* పలుపు
* పాలకంకి
* పావురాయి
* ప్రయాణం
* ఫోటో
* బలం
* బావల రాజకీయం
* బిస్కెట్లు
* బొగ్గు
* మంచివాడు
* మంత్రికొడుకు
* మంత్రిని పిలవండి
* ముంజలు
* మూడోరొట్టె
* రేపటి వార్త
* వత్తి
* వీకర్ సెక్షన్లు 
* వీధిదీపం
* వెగటువెన్నెల
* శ్రమదోపిడి
* సర్కారీ దోపిడీ
* సుక్కురారం
* స్కూల్
* హద్దురాయి

### కథ సంపుటాలు
* జాడి
* గొలుసు
* పాలకంకి
* సదానంద్ శారద కథలు

### నవల
* మంచి నీళ్ళబావి
* ఆవలి తీరం

## మూలాలు

వర్గం:వరంగల్ జిల్లా కథా రచయితలు
వర్గం:తెలంగాణ కవులు
వర్గం:వరంగల్ జిల్లా రచయితలు
వర్గం:తెలుగు కవులు
వర్గం:తెలుగు కథా రచయితలు
వర్గం:1952 జననాలు
వర్గం:తెలంగాణ రచయితలు
మనోడు

**మనోడు** 2006, ఫిబ్రవరి 24న విడుదలైన తెలుగు చలనచిత్రం. ప్రియదర్శిని రామ్ దర్శకత్వంలో భరత్, రాధిక జోషి, ప్రియదర్శిని రామ్ తదితరులు నటించారు.

## నటవర్గం
* ప్రియదర్శిని రామ్
* భరత్
* రాధిక జోషి
* విశ్వేందర్ రెడ్డి
* కేజే శర్మ
* రత్నకుమార్

## సాంకేతికవర్గం
* దర్శకత్వం: ప్రియదర్శిని రామ్
* నిర్మాత: సిద్దార్థ & శారద
* రచన: ప్రియదర్శిని రామ్
* వ్యాఖ్యానం: ప్రియదర్శిని రామ్
* సంగీతం: కె. ప్రశాంత్
* ఛాయాగ్రహణం: సురేంద్ర రెడ్డి

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
రంగపురవిహార

**రంగపురవిహార** అనునది శ్రీముత్తుస్వామి దీక్షితారు గారు రచించిన కృతులలో ఒక్కటి. శ్రీరంగములోని రంగనాథస్వామివారి మీద రాసిన ఈ కృతిని ఎం. ఎస్. సుబ్బులక్ష్మిగారు ఐక్యరాజ్యసమితిలో గానం చేసినారు.

## ''కీర్తన''
**పల్లవి:**

రంగాపురవిహారా జయ కోదండరామావతార రఘువీర శ్రీరంగపురవిహారా |

అనుపల్లవి:

అంగజజనకదేవ **బృందావనసారంగేంద్ర** వరద రామాంతరంగ శ్యామళాంగ విహంగ తురంగ సదయాపాంగా సత్సంగ |

**చరణం:**

పంకజాప్తకులజలనిధిసోమ వర పంకజముఖ పట్టాభిరామా

పదపంకజజితకామా రఘురామా

వామాంకగతసీతావర శేషాంకశయనా భక్తసంతోష

ఏణాంక రవినయనా మృదుతరభాష ఆకళంకదర్పణకపోలవిశేష

మునిసంకటహరణ గోవింద వేంకటరమణ ముకుంద 

సంకర్షణమూలకంద శంకరగురుగుహానంద

## ''లక్షణము''
రాగం: బృందావనసారంగ

తాళం: రూపకం

## మూలాలు

## బయటి లంకెలు
* యూట్యూబ్ లో రంగపుర విహార కృతి
*  Prof. Shivkumar Kalyanaraman's music page for this song.
*  Beautiful Rendition of this song (Fusion)  by Harish Sivaramakrishnan - The Muse Room.
*  A powerful rendition by Agam(Rock-Fusion), with some extraneous elements.The singer is none other than Harish Sivaramakrishnan, again.

వర్గం:కర్ణాటక సంగీత కృతులు
రూమ్‌మేట్స్

**రూమ్‌మేట్స్‌** 2006, ఆగష్టు 11న విడుదలైన తెలుగు చలనచిత్రం. ఏవీఎస్ దర్శకత్వంలో అల్లరి నరేష్, బాలాదిత్య, శ్రీనివాసరెడ్డి, సుమన్‌శెట్టి, నవనీత్ కౌర్, నాజర్‌, విజయ నరేష్, ఎస్.పి బాలసుబ్రహ్మణ్యం, నాగబాబు, రఘుబాబు, ఆలీ, గుండు హనుమంతరావు, ఎల్. బి. శ్రీరామ్ తదితరులు నటించారు.

## నటవర్గం
* అల్లరి నరేశ్‌
* బాలాదిత్య
* శ్రీనివాసరెడ్డి
* సుమన్‌శెట్టి
* నవనీత్ కౌర్
* నాజర్‌
* విజయ నరేష్
* ఎస్.పి బాలసుబ్రహ్మణ్యం
* నాగబాబు
* రఘుబాబు
* ఆలీ
* గుండు హనుమంతరావు
* ఎల్. బి. శ్రీరామ్

## సాంకేతికవర్గం
* కథ, స్క్రీన్‌ప్లే, మాటలు, దర్శకత్వం: ఏవీఎస్
* సంగీతం: మణిశర్మ
* స్క్రిప్ట్‌: కృష్ణేశ్వరరావు, త్యాగరాజు
* నిర్మాణం: వై. సోనియారెడ్డి

## మూలాలు

వర్గం:ఎ.వి.ఎస్. నటించిన సినిమాలు
వర్గం:అల్లరి నరేష్ నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:విజయ నరేష్ నటించిన సినిమాలు
వర్గం:నాజర్ నటించిన సినిమాలు
వర్గం:ఆలీ నటించిన సినిమాలు
వర్గం:రఘుబాబు నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు హాస్య సినిమాలు
వర్గం:తెలుగు ప్రేమకథా సినిమాలు
వర్గం:గుండు హనుమంతరావు నటించిన సినిమాలు
బాలాదిత్య

thumb|302x302px|మాస్టర్ బాలాదిత్య, బేబీ బన్నీ నటించిన లిటిల్ సోల్జర్స్
**బాలాదిత్య** ఒక తెలుగు నటుడు, టివి వ్యాఖ్యాత, డబ్బింగ్ కళాకారుడు. బాల నటుడిగా పలు సుమారు 40 సినిమాల్లో నటించాడు. తరువాత 10కి పైగా సినిమాల్లో కథానాయకుడిగా నటించాడు.  ఇతని అన్న కౌశిక్ కూడా బాల నటుడిగా కెరీర్ ప్రారంభించి పలు టి. వి. కార్యక్రమాల్లో, కొన్ని సినిమాల్లో నటించాడు.  బాలనటుడిగా 1994 లో వచ్చిన అన్న, 1996 లో వచ్చిన లిటిల్ సోల్జర్స్ సినిమాకు నంది పురస్కారం అందుకున్నాడు. జాతీయ పురస్కారాన్ని అందుకున్న 1940 లో ఒక గ్రామం అనే సినిమాలో బాలాదిత్య కీలక పాత్ర పోషించాడు. ఆయన 2022లో బిగ్ బాస్ తెలుగు 6లో  కంటెస్టెంట్‌గా పాల్గొన్నాడు.

## సినిమాలు
బాలాదిత్య రాజేంద్రప్రసాద్ కథానాయకుడిగా వచ్చిన ఎదురింటి మొగుడు పక్కింటి పెళ్ళాం అనే హాస్య సినిమాతో బాల నటుడిగా తన ప్రస్థానం ఆరంభించాడు. కథానాయకుడిగా అతని మొదటి సినిమా బి. జయ దర్శకత్వంలో 2003 లో వచ్చిన చంటిగాడు అనే సినిమా. 

### బాల నటుడిగా
* ఎదురింటి మొగుడు పక్కింటి పెళ్లాం
* జంబలకిడిపంబ
* అన్న
* లిటిల్ సోల్జర్స్

### కథా నాయకుడిగా
* చంటిగాడు (2003)
* వేట (2009)
* సుందరానికి తొందరెక్కువ
* 1940 లో ఒక గ్రామం
*మా ఊరి పొలిమేర (2021)
* మా ఊరి పొలిమేర 2 (2023)

### ఇతర పాత్రలు
# ఎంత మంచివాడవురా! (2020)

## మూలాలు

వర్గం:తెలుగు సినిమా నటులు
వర్గం:బిగ్ బాస్ (తెలుగు టీవీ సిరీస్) పోటీదారులు
కె.వి. నరేందర్

**కె.వి. నరేందర్** ( 1967 జూన్ 7) తెలుగు కవి, కథ రచయిత. 2016లో తెలంగాణ ప్రభుత్వం నుండి తెలంగాణ రాష్ట్ర ఆవిర్భావ పురస్కారం అందుకున్నాడు.

## బాల్యం, విద్యాభ్యాసం
కె.వి. నరేందర్ 1967 జూన్ 7 న జగిత్యాల జిల్లాలోని చిల్వాకోడూర్ గ్రామంలో జన్మించాడు. బిఎస్ సి, బి.ఇడి. పూర్తి చేశాడు.

## రచనలు
ఇతని రచనలు ఆంధ్రప్రభ, ఆంధ్రభూమి, విపుల, ఉదయం, ఆంధ్రజ్యోతి, నవ్య, వార్త, ఈనాడు, ఆదివారం, రచన, పుస్తకప్రపంచం తదితర పత్రికలలో ప్రచురింపబడ్డాయి.
## జీవిత విశేషాలు
ఇతను వందకు పైగా కథలు రచించారు. కొన్ని కథలు తెలుగు, తమిళ, హింది భాషల్లోకి అనువదించారు. 'ఊరు' కథా సంకలనంలో 14 కథలు ఉన్నాయి. తెలంగాణ పల్లెలు శిథిలమవుతున్న తీరును, గ్రామాల్లో మారుతున్న మానవ సంబంధాలను, గ్రామీణ జీవితాల్లో వచ్చిన పరిణామాలను, సామాజిక సంబంధాలు తలకిందులవుతున్న వైనాలను, మారిన దోపిడీ రూపాలను ఈ కథల్లో నరేందర్‌ చిత్రించారు.

## పురాస్కారాలు
* 1998 లో రాష్ట్ర ప్రభుత్వం నుండి జిల్లా స్థాయి యువ సాహితీ వేత్త పురస్కారం.
* విశాల సాహితి - బి. ఎస్ రాములు పురస్కారం.
* 2016లో తెలంగాణ రాష్ట్ర ఆవిర్భావ పురస్కారం, తెలంగాణ ప్రభుత్వం

## కథ సంపుటాలు
ఇతను 1982 నుంచి కథలు రాస్తున్నారు. 
* మనోగీతం
* అమ్మ
* యుద్ధం
* బురదలో జాబిల్లి
* నాన్నా
* నాతిచరామి 
* విభిన్న 
* పోరు 
* తెలంగాణ గడీలు 
* చీపురు 
* తెలంగాణా జోడి పదాలు

## కథలు

* మబ్బు పట్టిన రాత్రి	
* మరో 'మనో'గీతం	
* మా... తుఝే సలాం	
* మాజీ సోయి			
* మార్పు		
* ముత్యమంతా పలుకు	
* మూగవోయిన నైటింగేల్	
* మ్యాచ్ ఫిక్సింగ్	
* అమ్మరాసిన ఉత్తరం	
* అమ్మా అంటే ఏమిటి మమ్మీ?	
* అలసిపోయాను ప్రభూ	
* అవిశ్వాసం	
* అసంపూర్ణ చిత్రం
* ఆకురాలిన వసంతం	
* ఆఖరి ముద్దు		
* ఆమె		
* ఈ కట్టెను కట్టెలు...	
* ఉఫ్ వెంట్రుక
* ఉసుల్లు	
* ఎడారి దీపాలు		
* ఎడారి మృగం	
* ఎప్పుడూ ఎడారై	
* ఎబిసిడి
* ఏడడుగుల కింద	
* ఓ మాధురి కథ	పల్లకి	
* కటికోడు		
* కర్మభూమి			
* కాలుతున్న పూలతోట

## మూలాలు

వర్గం:తెలుగు కథా రచయితలు
వర్గం:తెలంగాణ రచయితలు
వర్గం:తెలుగు రచయితలు
వర్గం:1967 జననాలు
వర్గం:జగిత్యాల జిల్లా రచయితలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
రణధీర్ గట్ల

**రణధీర్ గట్ల** ఒక తెలుగు సినిమా నటుడు. శేఖర్ కమ్ముల దర్శకత్వం వహించిన హ్యాపీడేస్ చిత్రం ద్వారా వెండితెరకు పరిచయమయ్యాడు.

## వ్యక్తిగత జీవితం
రణధీర్ హైదరాబాదు లో పుట్టి పెరిగాడు. *సింబయోసిస్ ఇన్‌స్టిట్యూట్ ఆఫ్ మేనేజ్‌మెంట్* నుంచి ఎం. బి. ఏ పూర్తి చేశాడు. తరువాత ప్రముఖ సంస్థ మైక్రోసాఫ్ట్ లో ఉద్యోగం చేస్తూ కొన్నేళ్ళు బెంగళూరు లో ఉన్నాడు. సినిమాల్లో ప్రవేశించక మునుపు కొన్ని ప్రకటనల్లో కనిపించాడు. 

## సినిమాలు
2007 లో శేఖర్ కమ్ముల అందరూ కొత్త వాళ్ళతో తాను తీయబోయే సినిమా కోసం నిర్వహించిన ఆడిషన్లో పాల్గొన్నాడు. అప్పటికి పూర్వ నటనానుభవం లేదు. ఈ సినిమా తర్వాత నీలకంఠ తీసిన మిస్టర్ మేధావి సినిమాలో అవకాశం వచ్చింది. తర్వాత వచ్చిన యువత సినిమాలో ముఖ్యమైన పాత్ర పోషించాడు.
* హ్యాపీ డేస్
* మిస్టర్ మేధావి
* యువత
* బాణం
* ఏప్రిల్ ఫూల్
* ధనలక్ష్మి తలుపు తడితే
* అడ్డా (2013)

## మూలాలు

వర్గం:తెలుగు సినిమా నటులు
మా అల్లుడు వెరీగుడ్

"మా అల్లుడు వెరీగుడ్" 2003, డిసెంబర్ 6న విడుదలైన తెలుగు చలనచిత్రం. ఇ.వి.వి. సత్యనారాయణ దర్శకత్వం వహించిన ఈచిత్రంలో అల్లరి నరేష్, మౌనిక, రాజేంద్ర ప్రసాద్, రమ్యకృష్ణ, బ్రహ్మానందం, కోవై సరళ, మల్లికార్జునరావు, కృష్ణ భగవాన్, రఘుబాబు తదితరులు ముఖ్యపాత్రాలలో నటించగా, ఎమ్.ఎమ్. కీరవాణి సంగీతం అందించారు.

## నటవర్గం
* అల్లరి నరేష్
* మౌనిక
* రాజేంద్ర ప్రసాద్
* రమ్యకృష్ణ
* బ్రహ్మానందం
* కోవై సరళ
* మల్లికార్జునరావు
* కృష్ణ భగవాన్
* రఘుబాబు
* రాధిక చౌదరి

## సాంకేతికవర్గం
* దర్శకత్వం: ఇవివి సత్యనారాయణ
* నిర్మాత: ఎం. రామలింగరాజు
* మాటలు: జనార్ధన మహర్షి
* కథ, చిత్రానువాదం:ఇవివి సత్యనారాయణ
* సంగీతం: ఎమ్.ఎమ్. కీరవాణి
* ఛాయాగ్రహణం: వి. శ్రీనివాసరెడ్డి
* కూర్పు: గౌతంరాజు
* నిర్మాణ సంస్థ: రోజా మూవీస్

## మూలాలు

వర్గం:ఇ.వి.వి.సత్యనారాయణ దర్శకత్వం వహించిన సినిమాలు
వర్గం:ఎమ్.ఎమ్. కీరవాణి సంగీతం అందించిన సినిమాలు
వర్గం:అల్లరి నరేష్ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:రమ్యకృష్ణ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:రఘుబాబు నటించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు హాస్య సినిమాలు
వర్గం:తెలుగు ప్రేమకథా సినిమాలు
వర్గం:2003 తెలుగు సినిమాలు
పసుపులేటి మల్లికార్జునరావు

**పసుపులేటి మల్లికార్జునరావు** (జననం: మే 5, 1944) కవి, కథ రచయిత.

## బాల్యం
పసుపులేటి మల్లికార్జునరావు 1944 మే 5 న ఖమ్మం జిల్లాలో జన్మించాడు.

## జీవిత విశేషాలు
వీరి మెదటి కథ నా స్మృతి  పథంలో. సూమారుగా 80 కథలు, నాటికలు రచించాడు.

## రచనలు
ఇతని రచనలు  ఆంధ్రజ్యోతి, జ్యోతి, కృష్ణా పత్రిక, పుస్తకప్రపంచం తదితర పత్రికలలో ప్రచురింపబడ్డాయి.
## కథ సంపుటాలు
* నా స్పూర్తి పథంలో
* సమాంతర రేఖలు
* ఉక్కుపిడికిలి
* ఉదయం
* పక్షులు
* భూమికి నిచ్చెనలో

## కథలు
* అత్తయ్య ఆదరణ	
* నాస్మ్రతి పధంలో అమరజీవి			
* మధు	చుక్కాని		
* మిమ్మల్ని ప్రేమించాను			
* ఆంధ్ర మహాభారతము	
* రెండవ మలుపు	
* హత్య	
* వీళ్లను ఎన్నుకోండి	
* సమ్మె
* చలీ చీకటీ అమ్మాయి	
* మెట్లు (అనువాదం)	
* మనీ-షి	పుస్తక ప్రపంచం	
* జైకొట్టు తెలుగోడా...		
* పాండోరాస్ బాక్స్	
* సూపర్ హిట్	
* వేమనరాయని పోరు	
* జీవితం... 
*

## మూలాలు


వర్గం:తెలుగు కథా రచయితలు
వర్గం:ఖమ్మం జిల్లా రచయితలు
కె.వి. రాఘవరావు

**కె.వి. రాఘవరావు** (డిసెంబర్ 15, 1920 - 2000) ప్రముఖ రంగస్థల నటుడు. ఖమ్మం జిల్లాలో తొలిదశ నాటకకళా వికాసానికి కృషిచేశాడు.

## జననం - విద్యాభ్యాసం
రాఘవరావు 1920, డిసెంబర్ 15 న ఖమ్మం జిల్లా దుమ్ముగూడెంలో జన్మించాడు. దుమ్ముగూడెం లో  ప్రాథమిక విద్య, భద్రాచలం హైస్కూల్ విద్య, రాజమండ్రి లో ఇంటర్మీడియట్ విద్య, బందరు లో డిగ్రీ విద్యను పూర్తిచేశాడు.

## రంగస్థల ప్రస్థానం
సంపన్న కుటంబంలో జన్మించిన రాఘవరావుకు చిన్నతనంనుండే నాటకాలపై ఆసక్తి కలిగింది. 1914లోనే దుమ్మగూడెంలో నాటక ప్రదర్శనలు ప్రారంభమైనప్పటికీ 1942లో రాఘవరావు ప్రోద్బలంతో పూర్తిస్తాయి ప్రదర్శనలు జరిగాయి. సుజన వినోదిని సమాజాన్ని విడిచి 1944లో సోదర కళాసమితిని స్థాపించాడు. దేవన రామమూర్తి, లంకా గురుమూర్తి, హార్మోనిస్టు పార్థసారథి, నృత్య దర్శకుడు మల్లికార్జునరావు వంటివారు సహకరించేవారు. మరళీ మనోహర నాట్యమండలి ఆహ్వానంపై ఆ సమాజం ప్రదర్శించిన నాటకాలను దర్శకత్వం వహించాడు. 1958వరకు నాటకాలు ప్రదర్శించాడు.

**నటించిన నాటకాలు:**
* ఖిల్ఝీ రాజ్య పతనం (రాఘవరావు)
* పెట్టమారి మగడు
* ఆంధ్రజ్యోతి
* గుడ్డిలోకం
* పల్లెపడచు

## మరణం
చివరి దశలో అనేక కష్టాలుపడ్డ రాఘవరావు 2000వ సంవత్సరంలో మరణించాడు.

## మూలాలు

వర్గం:తెలుగు రంగస్థల నటులు
వర్గం:1920 జననాలు
వర్గం:2000 మరణాలు
వర్గం:భద్రాద్రి కొత్తగూడెం జిల్లా రంగస్థల నటులు
పిబరే రామరసం

**పిబరే రామరసం** ఒక సాంప్రదాయ సంస్కృత కీర్తన. దీనిని 17వ శతాబ్ద సంగీతకారుడైన సదాశివబ్రహ్మేంద్ర రచించారు.
ఈ పాటను సాధారణంగా అహిర్ భైరవ్ రాగంలో గానం చేస్తారు.

## సాహిత్యం
**పల్లవి:

పిబరే రామరసం, రసనే పిబరే రామరసం ||

**చరణం:'''

దూరీకృత పాతక సంసర్గం |

పూరిత నానావిధ ఫల వర్గం ||

జనన మరణ భయ శోక విదూరం |

సకల శాస్త్ర నిగమాగమ సారం ||

పరిపాలిత సరసిజ గర్భాణ్డం |

పరమ పవిత్రీకృత పాషాణ్డం ||

శుద్ధ పరమహంస ఆశ్రమ గీతం |

శుక శౌనక కౌశిక ముఖ పీతం ||

## సినిమాలలో
* ఈ కీర్తనను పడమటి సంధ్యారాగం (1987) కోసం ఎస్.పి.బాలసుబ్రహ్మణ్యం సంగీతాన్ని అందించి గానం చేశారు. ఈ పాటను గుమ్మలూరి శాస్త్రి, విజయశాంతి, టాం జేన్ లపై చిత్రీకరించారు.

## మూలాలు

వర్గం:కీర్తనలు
అసురులు జాబితా

హిందూ పురాణాలలో ఒక జాతి. వీరు ధర్మవిరుద్ధ కార్యకలాపాలకు పాల్పడుతుంటారు. కొందరు మంచివారు కూడా ఉన్నారు. పుల్లింగ ప్రయోగానికి రాక్షసుడు అని, స్త్రీ లింగ ప్రయోగానికి రాక్షసి అని వాడుతుంటారు. రాక్షసులనే దైత్యులు, అసురులు లేదా దానవులు అని కూడా అంటారు. అసురులు అనగా అమృతము లేని వారు అని అర్థము. ఈ క్రింద అసురుసుల జాబితాను సూచిస్తుంది.
* దైత్యులు - అసురలలో ఒక తరగతి
* దానవులు - అసురలలో మరో తరగతి
* రాక్షసులు - అసురలలో ఇంకో తరగతి
## అ
* అంధకాసురుడు
* అఘాసురుడు

## ఇ
* ఇంద్రజిత్తు

## క
* కుంభకర్ణుడు : త్రేతాయుగము
* కైకసి
* కరింద్రసురుడు
* కాకాసురుడు
* కాలనేమి
* కైటభుడు

## చ

* చండ (రాక్షసుడు)

## జ
* జలంధరుడు
* jarasandhudu

## త
* తాటకి
* తారాకాసురుడు
* త్రిపురాసురుడు

## ద
* దంతవక్ర్తుడు : ద్వాపరయుగము
* దుషాణుడు
* ధేనుక
* దుర్గమాసురుడు

## న
* నిషుంబుడు
* నరకాసురుడు

## బ
* బకాసురుడు
* బాణాసురుడు
* భస్మాసురుడు
* బలి

## మ
* మధు (రాక్షసుడు)
* మహాబలి
* మహిషాసురుడు
* మాయసురుడు
* ముండా (రాక్షసుడు) 
* మూకాసురుడు

## ర
*రావణుడు
* రావణాసురుడు : త్రేతాయుగము
* రాహువు 
* రక్తబీజుడు

## వ
* విభీషణుడు
* వృషభాసురుడు
* వృత్తాసురుడు
* వృషపర్వుడు

## శ
*శూర్పణఖ
* శిశుపాలుడు : ద్వాపరయుగము
* శుంభుడు
* శంబర
* శుక్రాచార్యుడు 
* శూరపద్ముడు
* శుండ

## స
* సుమాలి
* స్వర్భానుడు

## ష
* షిటాసురుడు
* షిర్కాసురుడు

## హ
* హయగ్రీవుడు
* హోలికా
* హిరణ్యకశ్యపుడు : కృతయుగము
* హిరణ్యాక్షుడు : కృతయుగము

## ఇవి కూడా చూడండి
* ఋగ్వేద దేవతలు
* రాక్షసుడు

## మూలాలు

వర్గం:అసురులు
వర్గం:హిందూ పురాణాలలోని జాతులు
వర్గం:హిందూ మతము సంబంధిత జాబితాలు
వర్గం:హిందూమతం
వెన్నెలకంటి అన్నయ్య

**వెన్నెలకంటి అన్నయ్య**  క్రీ. శ. 15 వ శతాబ్దపు ఉత్తరార్ద కాలానికి చెందిన తెలుగు కవి. ఇతను **[[షోడశకుమార చరిత్ర]]** అనే కథాకావ్యాన్ని తెలుగులో రాసాడు.

## కవి కాలాదులు
వెన్నెలకంటి అన్నయ్య గురించిన విశేషాలు కొద్దిగానే తెలుస్తున్నాయి. ఇతని జీవితకాలం గురించి భిన్నాభిప్రాయాలున్నాయి. సాహితీ పరిశోధకులు నిడదవోలు వెంకటరావు ఇతను 13 వ శతాబ్దానికి చెంది ఉండవచ్చని గతంలో అభిప్రాయపడ్డారు. అయితే నేడు అత్యధికులు ఇతనిని 15 వ శతాబ్దపు ఉత్తరార్ద కాలంలో జీవించిన కవిగా గుర్తిస్తున్నారు. వెన్నెలకంటి అన్నయ్యను, పంచతంత్రం రచించిన దూబగుంట నారాయణ కవికి (క్రీ. శ. 1470) సమకాలికునిగా భావిస్తారు. ఇతని తండ్రి వెన్నెలకంటి సూరామాత్యుడు.

## రచనలు
వెన్నెలకంటి అన్నయ్య రచించిన ఏకైక కృతి షోడశకుమార చరిత్ర. ఎనిమిది అశ్వాసాలు గల ఈ తెలుగు కథాకావ్యం పూర్తిగా లభించడం లేదు. వెన్నెలకంటి అన్నయ్య దీనిని తన తండ్రి వెన్నెలకంటి సూరామాత్యునికి అంకితమిచ్చాడు. ఈ కథా కావ్యంలో కమలాకరుడనే రాకుమారుడు, అతని 15 మంది స్నేహితులు- మొత్తం 16 మంది కుమారులు (షోడశకుమారులు) ఒక ఆపదలో పడి విడిపోయి చెల్లా చెదురై తిరిగి కలసుకోవడం, వారు పొందిన చిత్ర విచిత్ర అనుభవాలను కమలాకరునితో పంచుకోవడం ప్రధాన ఇతివృత్తంగా వుంది.

## శైలి
అన్నయ్య శైలి సరళసులభంగా, ధారాళంగా వుంది. ఒక కథను కొనసాగిస్తున్నప్పుడు మధ్యలో ఆగి వర్ణనలు చేయడం, పాత్రల భావాలను చిత్రించడం తక్కువగా వుంటుంది. దీనివలన కథా గమనం ధారాళంగా సాగిపోతుంది. సందర్భానుసారం చేసిన కొద్ది పాటి వర్ణనలు కూడా రమణీయంగా చక్కని ఉపమానాలతో అలరారుతాయి.

## ఇవి కూడా చూడండి
* షోడశకుమార చరిత్ర

## రిఫరెన్సులు
* 
* 

## మూలాలు


వర్గం:తెలుగు కవులు
వేమూరి రాధాకృష్ణమూర్తి

**వేమూరి రాధాకృష్ణమూర్తి** (సెప్టెంబర్ 20, 1934 - అక్టోబరు 4, 2001) ప్రముఖ రంగస్థల నటుడు, దర్శకుడు. శ్రీరామభక్త కళా సమితి స్థాపకుడు.

## జననం - ఉద్యోగం
రాధాకృష్ణమూర్తి 1934, సెప్టెంబర్ 20న వేమూరి రామమూర్తి, సీతారావమ్మ దంపతులకు తెనాలి తాలుకా వేమూరులో జన్మించాడు. 1955లో సచివాలయంలో ఉద్యోగంలో చేరాడు. 1992, సెస్టెంబర్ 30న సచివాలయంలో డిప్యూటి సెక్రటరీ హోదాలో పదవీ విరమణ చేశాడు.

## నాటకరంగ ప్రస్థానం
చిన్నవయసునుండే నాటకాలపై అసక్తి ఉన్న రాధాకృష్ణమూర్తి తన ఎనిమిదవ ఏట ధృవవిజయం అనే నాటకంలో స్త్రీపాత్ర పోషించాడు. పారశాల, కళాశాల రోజులలో నాటకాల్లో నటించాడు. 1966లో హైదరాబాద్ లో శ్రీభక్తరామదాసు కళాసమితి సమాజాన్ని స్థాపించి అనేక నాటకాలు పర్రదర్శించాడు. 1988నుంచి సంస్కారభారతి హైదరాబాద్ శాఖ ప్రదర్శించిన అనేక నాటకాలకు దర్శకత్వం వహించాడు. దుర్యోధనుడు అనవేమారెడ్డి, గయుడు, హరిశ్చంద్రుడు, రంగారాయుడు, భోజరాజు మొదలైన పాత్రలు ధరించాడు.

**నటించిన నాటకాలు:**

* ఉద్యోగవిజయం
* సత్యహరిశ్చంద్ర
* బొబ్బిలియుద్ధం
* రామాంజనేయయుద్ధం
* గయోపాఖ్యానం
* వేమన
* కాళిదాసు
* పాదుక
* వసంతసేన
* కంఠాభరణం
* నాయకురాలు (కన్నమదాసు)
* అలెగ్జాండర్ (అమర్)

**దర్శకత్వం చేసినవి:**

* నాయకురాలు
* అల్లూరి సీతారామరాజు
* లేపక్షి
* విజయయాంధ్ర
* మనిషిలో మనిషి
* బంగారు సంకెళ్లు
* విషప్రయోగం
* రాజరాజు
* శిరోమణి
* రాజీనామా

**బహుమతులు:**
* నంది బహుమతి: ఉత్తమ దర్శకుడు - మహాకవి కాళిదాసు (నాటకం), సంస్కార భారతి, 2001
* ఉత్తమ బహుమతులు 5 - కప్పలు (నాటకం), హైదరాబాద్, 1956.

## మరణం
రాధాకృష్ణమూర్తి 2001, అక్టోబరు 4న మరణించాడు.

## మూలాలు

వర్గం:తెలుగు రంగస్థల నటులు
వర్గం:తెలుగు రంగస్థల దర్శకులు
వర్గం:1934 జననాలు
వర్గం:2001 మరణాలు
వర్గం:గుంటూరు జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
నేలనూతల రామకృష్ణయ్య

**నేలనూతల రామకృష్ణయ్య** (అక్టోబర్ 23, 1893 - జూలై 27, 1974) ప్రముఖ రంగస్థల నటుడు. అభినవ నారద, ఆభినవ చాణక్య, ది కస్టోడియన్ ఆఫ్ ఓరియంటర్ ఆర్ట్స్ బిరుదాంకితుడు.

## జననం - ఉద్యోగం
రామకృష్ణయ్య 1893, అక్టోబర్ 23 న బంగారయ్య, పిచ్చమ్మ దంపతులకు నెల్లూరు లో జన్మించాడు. నెల్లూరులో విద్యాభ్యాసం చేసిన రామకృష్ణయ్య 1912 నుంచి పోలీసు, రైల్వే, జిల్లా కోర్టులలో పనిచేసి 1914 నుండి 1948వరకు ఉపాధ్యాయుడిగా పనిచేశాడు.

## రంగస్థల ప్రస్థానం
1909లో నెల్లూరు లిటరరీ క్లబ్ వారి బుద్ధిమతి విలాసం మహిమంతుడు పాత్రలో నటించి రంగస్థలంపై అడుగుపెట్టాడు. రాళ్ళపల్లి నటేశయ్య దగ్గర సంగీతంలో శిక్షణ తీసుకున్నాడు. అనేక నాటకాలలో నటించాడు.

**నటించిన పాత్రలు:**

* మహిమంతుడు
* నారదుడు
* అశ్వత్థామ
* రామరాజు
* చాణక్యుడు
* ఆంజనేయుడు
* వసుదేవుడు
* శ్రీకృష్ణుడు
* రామదాసు
* విద్యానాథుడు
* భరతుడు
* లక్ష్మణుడు
* బాహుకుడు
* ఉత్తరుడు
* కణ్వుడు
* కుమ్మరి గండప్ప
* విశ్వేశ్వర శంభు
* ఆత్రేయ
* తాన్ సేన్

## మరణం
రామకృష్ణయ్య 1974, జూలై 27న మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1893 జననాలు
వర్గం:1974 మరణాలు
వర్గం:నెల్లూరు జిల్లా రంగస్థల నటులు
వర్గం:నెల్లూరు జిల్లా ఉపాధ్యాయులు
పృథ్వీ వెంకటేశ్వరరావు

**పృథ్వీ వెంకటేశ్వరరావు** (మే 10, 1928 - మార్చి 22, 2008) ప్రముఖ రంగస్థల నటుడు.

## జననం - ఉద్యోగం
వెంకటేశ్వరరావు 1928 మే 10న కోటి నాగేశ్వరరావు, రత్తమ్మ దంపతులకు ప్రకాశం జిల్లా, చీరాల మండలం, దేవాంగపురిలో జన్మించాడు.

## రంగస్థల ప్రస్థానం
సంగీత కుంటుబమవడంతో వెంకటేశ్వరరావు చిన్నప్పటినుండే నాటకాలలో నటించడం ప్రారంభించాడు. ఈలపాట రఘురామయ్య దగ్గర నటనలో శిక్షణ తీసుకున్నాడు. గయోపాఖ్యానం నాటకంలోని  నారదుని పాత్రలో రంగస్థలంపై అడుగుపెట్టాడు. విజయవాడ లోని శ్రీ రాజరాజేశ్వరి నాట్యమండలి, రాజమండ్రి లోకి చింతా సుబ్బారావు ట్రూపు ప్రదర్శించిన అనేక నాటకాలలో నటించాడు.

ప్రముఖ రంగస్థల నటులైన కళ్యాణం రఘురామయ్య, పులిపాక వెంకటప్పయ్య, అద్దంకి శ్రీరామమూర్తి, పులిపాటి వెంకటేశ్వర్లు, మాధవపెద్ది వెంకటరామయ్య, పంచాంగం పువ్వుల సూరిబాబు, పువ్వుల అనసూయ, ఆవేటి పూర్ణిమ, పువ్వుల రాజేశ్వరి, వేమూరి గగ్గయ్య, పీసపాటి నరసింహమూర్తి, షణ్ముఖి ఆంజనేయ రాజు, నిడుముక్కల సుబ్బారావు లతో కలిసి నటించాడు. టి. శ్రీరాములుతో కలిసి వెంకటేశ్వరరావు ఇచ్చిన రామాంజనేయ యుద్ధం గ్రామఫోన్ రికార్డు అప్పట్లో అత్యధిక సంఖ్యలో అమ్మడుపోయాయి.

**నటించినవి:**
* శ్రీకృష్ణరాయబారం
* సతీ సక్కుబాయి
* శ్రీకృష్ణతులాభారం
* శ్రీరామాంజనేయ యుద్ధం
* పాదుకా పట్టాభిషేకం
* సీతా కళ్యాణం
* తారాశశాంకం
* చింతామణి
* శ్రీవేంకటేశ్వర మహాత్యం

## పురస్కారాలు
* నందమూరి తారక రామారావు రంగస్థల పురస్కారం -  నంది నాటక పరిషత్తు - 2002

## వినండి
*https://www.youtube.com/watch?v=uXVrkwJ1_c0&t=4s

## మూలాలు

వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1928 జననాలు
వర్గం:2008 మరణాలు
వర్గం:ప్రకాశం జిల్లా రంగస్థల నటులు
మాళవిక వేల్స్

**మాళవిక వేల్స్**(మలయాళం:മാളവിക വെയിൽസ്) ,ఒక చలనచిత్ర, ధారవాహిక నటి.తను మలయాళంలో "మలర్వాడి ఆర్ట్స్ క్లబ్" అను చలనచిత్రం ద్వార తన నట ప్రస్థానాన్ని మొదలుపెట్టారు. ఈమె ఒక మలయాళ క్రైస్తవ కుటుంబానికి చెందిన వారు. మలయాళంలో "పొన్నాంబలి" అను ధారవాహిక ద్వార ప్రసిద్ధి గాంచారు. వీరు ప్రస్తుతం, నందిని అను ధారవాహిక లో నటిస్తున్నారు. ఇవేకాక, ఈమె ఒక శాస్త్రీయ నర్తకి కూడ. 
## వ్యక్తిగత జీవితం
మాళవిక వేల్స్ త్రిస్సూరు నగరమున పీ. జీ. వేల్స్, సుదీన వేల్స్ దంపతులకు జన్మించారు. ఈమెకు ఒక సహోదరుడు కలడు, అతని పేరు మిథున్ వేల్స్.

## వృత్తి

ఆమె 2009 లో మిస్ కేరళ పోటీలో పాల్గొంది. ఆమె 16 ఏళ్ళ వయసులో, ఆమె ఆ సంవత్సరపు అత్యంత చిన్న పోటీదారు. ఆమె మూడో రౌండ్ వరకు చేశారు, పోటీలో 'మిస్ బ్యూటిఫుల్ ఐస్' ను ఎంపిక చేసింది. తరువాత, వినీత్ శ్రీనివాసన్ ఆమె ఫోటోలు చూసి ఆమెను మలవార్వాడి ఆర్ట్స్ క్లబ్ లో ఒక పాత్ర కోసం పరిశీలించారు.

'మల్వార్వాడి ఆర్ట్స్ క్లబ్' మొదటి విడుదల అయినప్పటికీ, ఆమె ముందు లెనిన్ రాజేంద్రన్ యొక్క 'మకరమజ్జు' లో నటించింది. ఆమె క్లాస్ VI లో చదువుతున్నప్పుడు, ఆమె తన డాక్యుమెంటరీ అయిన "ఐషా" లో నటించింది. ఆమె నందీష 'మలయాళ బ్లాక్బస్టర్ "కన్నడ రీమేక్ లో నటించింది," తలైక్కం ", దీనిలో ఆమె కావ్య మాధవన్ యొక్క పాత్రను పునఃప్రచురణ చేసింది. తర్వాత ఆమె" నా ఫ్యాన్ రాము "లో, తరువాత ఆర్ట్ హౌస్ చిత్రంలో, 'ఆట్టకత్తా', అక్కడ నటుడు వినీత్ నటించిన కథాకళి కళాకారుడు యొక్క ఆంగ్లో-ఇండియన్ కుమార్తెగా నటించింది.

మావవికా 2014 లో తమిళంలో తొలిసారిగా 'ఎన్నా సథం ఇంద నేరమ్' చిత్రంలో నటించింది. దీనిలో ఆమె చెవి శూన్య విద్యార్థుల గురువుగా కనిపించింది. ఆమె తన తొలి తెలుగు చిత్రమైన **దారి** సంతకం చేసిన త్రిభుజాకార ప్రేమ కథ, శ్రీనివాస్, విష్ణు, పరమేశ్వర్ నటించారు. ఆమె రెండు తమిళ చిత్రాలపై కూడా పని చేస్తోంది: దర్శకుడు అళగుసామి యొక్క "అళగమూగన్", ఇది పోస్ట్ ప్రొడక్షన్ లో ఉంది, "అరస్వయి అరాసన్".
2015 లో, మావవికా తన టెలివిజన్ రంగప్రవేశం చేసింది మలయాళ పొన్నాంబలి ద్వారా ప్రసారమయ్యేది.
సన్ టీవి, సూర్య టీవి, జెమిని టివి, ఉదయ టివి, జానకి(రాహుల్ రవి జంటగా)గా నందిని (సౌత్ ఇండియన్ బహుభాషా సీరియల్) లో నటించారు.

## మూలాలు

## బయటి లింకులు
* Official website
* 

వర్గం:1992 జననాలు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
తెలుగు సినిమా పాటల రచయిత్రులు

తొలిరోజుల్లో బాగా ప్రాచుర్యం పొందిన పౌరాణిక నాటకాలను, ఆ నాటక ఫక్కీ చెడకుండా అలాగే యధాతథంగా చలనచిత్రాలుగా తీయడంతో, రంగస్థలం మీద బాగా పాడగలిగినవాళ్ళే నటీనటులుగా తెరమీద కూడా కనిపించి, తమ పద్యాల్నీ పాటల్నీ తామే పాడుకునేవారు. ఏది ఏమైనప్పటికీ ఆనాటి పాటల్లో నాటకాల బాణీ మాత్రం బాగా ఉండేది. రంగస్థలంతో సంబంధమున్నకవులే సినిమాలకూ పాటలు వ్రాసేవాళ్ళు. ఆ విధంగా ఆనాడు నాటకకవులుగా ఉన్న చందాల కేశవదాసు, పాపట్ల కాంతయ్య, బలిజేపల్లి లక్ష్మీకాంతకవి, దైతా గోపాలం వంటి కవులు తొలినాటి సినిమాపాటలకు సృష్టికల్పన చేశారు. ఆ తరువాత ఎంతోమంది తెలుగు సినిమా పాటల రచయితలు పాటలు రాశారు.

సినిమాలకు పాటల రచన చేసే రచయిత్రుల సంఖ్య మనకు చాలా తక్కువ. 1932లో తెలుగు సినిమా పుడితే 1966 వరకూ ఒక్క మహిళా రచయిత్రి కూడా రాలేదు. అయితే కొంతమంది రచయిత్రులు కూడా తెలుగు సినిమాలకు పాటలు రాశారు.

## పాటల రచయిత్రుల జాబితా
thumb|సినీనటి సావిత్రి దర్శకత్వం వహించిన చిన్నారి పాపలు - 1968 సినిమాకు ఉయ్యాల ఉయ్యాల ఉయ్యాల ఊగాలి ఊగాలి అనే పాటను రాసిన కవయిత్రి వీరమాచనేని సరోజిని చిత్రం
# కె.జి. వసంతాదేవి - 'దారి కాచి వేచినానురా...రేయిబవలు చూచినానురా' (విజయశంఖం (1966)). లభించిన ఆధారాల ప్రకారం వసంతాదేవినే మన తొలి తెలుగు పాటల రచయిత్రని తెలుస్తుంది.
# వీరమాచనేని సరోజిని - 'ఉయ్యాల ఉయ్యాల ఉయ్యాల ఊగాలి ఊగాలి' (చిన్నారి పాపలు - 1968) సుప్రసిద్ధ సినీనటి సావిత్రి దర్శకత్వం వహించిన ఈ సినిమాను వీరమాచనేని సరోజిని నిర్మించారు. నిర్మాత, దర్శకులు, నటీనటులు, నేపథ్యగాయకులు, సాంకేతిక సిబ్బంది అంతా మహిళలే నిర్వహించడం ఈ సినిమా గొప్పతనం. ఈ సినిమా గిన్నిస్ రికార్డ్స్ లోకి చేరింది. సరోజిని, సుప్రసిద్ధ దర్శకుడు వి. మధుసూదనరావు  భార్య. మంచి గాయకురాలు.
# కామ్రెడ్ విజయలక్ష్మీ - 'కులం కులమని కుచ్చితాలు పెంచుకోకు' విప్లవ శంఖం (1982)
# జ్యోతిర్మయి - 'చేతికి గాజుల్లా...' (రాధాకళ్యాణం (1981)). 'లేత చలిగాలులు దోచుకోరాదురా' (మూడు ముళ్ళు (1987), 'ఆలుమగల బంధానికి మేలుకొలుపు '( ఓ అమ్మ కథ 1981),
# డా. సీతాదేవి - మా తెలుగుతల్లి (1988) 
# రాణి పులోమజాదేవి - బుల్లెబ్బాయ్ (2007), ఐస్ క్రీం, జెంటిల్ మేన్_దోషి(2008)’ ఏమిటి ఎప్పుడూ లేని మొహం’ ..
# రమాదేవి -  'పోకిరి రాజా...' మాయ (సినిమా) (2014)
# కిరణ్మయి - మిస్సింగ్ (2013)
# కొండముది అనురాధ - నాచూపు (పవన్ సుబ్బలక్ష్మీ ప్రేమించుకున్నారట)
# పి. సూర్యకుమారి - 
# డా. చల్లా భాగ్యలక్ష్మి - ఒక్కడొచ్చాడు (2016), అమ‌రావ‌తి అమ్మాయి (2017), పెళ్లి రోజు (2017),
# శ్రేష్ట - ఒక రొమాంటిక్ క్రైమ్ కథ (2013), 'ఓ మధురిమవై', 'బంగారు కొండ' (కో అంటే కోటి), పెళ్లిచూపులు 2016, అర్జున్‌రెడ్డి (2017), యుద్ధం శరణం (2017)
# చైతన్య పింగళి - 'ఊసుపోదు ఊరుకోదు ఉండనీదు వెళ్ళనీదు' (ఫిదా 2017)
#లక్ష్మీ ప్రియాంక   
#రోహిణీదేవి_తల్లీకూతుళ్లు(1971) సిగ్గులేని మావయ్య రామచిలక పైటలాగాడు..

## ఇవికూడా చూడండి

* తెలుగు సినిమా పాటల రచయితలు

## మూలాలు

వర్గం:తెలుగు సినిమా పాటలు
వర్గం:తెలుగు సినిమా
వర్గం:తెలుగు సినిమా పాటల రచయిత్రులు
పసువులేటి వేణు

**పసువులేటి వేణు** (1938 - 2002) ప్రముఖ రంగస్థల నటుడు, నాటక రచయిత.

## జననం - ఉద్యోగం
వేణు 1938లో నెల్లూరు జిల్లా వెంకటగిరిలో జన్మించాడు. ఆర్.వి.ఎమ్. హైస్కూలులో విద్యాభ్యాసం చేశాడు.

## రంగస్థల ప్రస్థానం
వృత్తిరీత్యా వైద్యుడైన వేణు వెంకటగిరిలో అమెచ్యూర్ ఆర్టిస్ట్స్ అసోసియేషన్ స్థాపించాడు.

### రచించినవి
1955లో నిరాశ ప్రొడక్షన్ నెం. 1 అనే హాస్య నాటికలో తన నాటక రచనను ప్రారంభించి, 5 నాటికలు 2 నాటకాలు రాశాడు.

**నాటికలు:**
# నిరాశ ప్రొడక్షన్ నెం. 1 (1955)
# దిష్టి బొమ్మలు (1958)
# చీకటిదొంగలు (1958)
# రాజీవం (1960)
# అన్నపూర్ణ (1961)
# పద్మవ్యూహం (1961)
# వంశవృక్షం (1973)

**నాటకాలు:**
# నటరాజ్
# ఎట్ లాస్ట్

### బహుమతులు
ఉత్తమ ప్రదర్శన, ఉత్తమ నటుడు - దిష్టి బొమ్మలు - ఆంధ్ర నాటక కళా పరిషత్తు

## మరణం
వేణు 2002లో చిత్తూరు జిల్లా, కార్వేటినగరంలో మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1938 జననాలు
వర్గం:2002 మరణాలు
వర్గం:తెలుగు నాటక రచయితలు
వర్గం:నెల్లూరు జిల్లా రంగస్థల నటులు
వర్గం:నెల్లూరు జిల్లా నాటక రచయితలు
గిరిజాదేవి

**గిరిజాదేవి** (జననం 1929 మే 8) సేనియా, బెనారస్ ఘరానాకు చెందిన ఒక భారతీయ శాస్త్రీయ సంగీత విద్వాంసురాలు. ఈమె లలిత శాస్త్రీయ సంగీతంతో పాటుగా టుమ్రీలను గానం చేస్తుంది.

## బాల్యం
గిరిజాదేవి వారణాశిలో ఒక జమీందారీ కుటుంబంలో మే 8, 1929లో జన్మించింది. ఈమె తండ్రి రాందేవ్ రాయ్ హార్మోనియం వాయించేవాడు. అతడే ఈమెకు ప్రథమ సంగీత గురువు. తరువాత ఈమె తన ఐదవ యేట నుండి ప్రముఖ సారంగి విద్వాంసుడు సర్జు ప్రసాద్ మిశ్రా వద్ద ఖయాల్, టప్పాలు పాడడం నేర్చుకుంది. పిమ్మట శ్రీచంద్ మిశ్రా వద్ద వివిధ రీతుల సంగీతాన్ని అభ్యసించింది. తన తొమ్మిదవ యేట "యాద్ రహే" అనే సినిమాలో నటించింది.
## సంగీత ప్రస్థానం
ఈమెకు 1946లో ఒక వ్యాపారస్థునితో వివాహం జరిగింది. ఈమె తొలి సారి ఆకాశవాణి అలహాబాద్ కేంద్రం ద్వారా 1949లో బహిరంగంగా పాడింది. కానీ ఉన్నత తరగతి ప్రజలు ఇలా బహిరంగంగా ప్రదర్శనలు ఇవ్వడం సంప్రదాయం కాదని తన తల్లి, అమ్మమ్మలనుండి వ్యతిరేకత రావడంతో కొంతకాలం ఈమె సంగీతం నాలుగు గోడలకే పరిమితమయ్యింది. చివరకు 1951లో బీహార్‌లో ఈమె తన తొలి సంగీత ప్రదర్శన చేసింది. ఈమె శ్రీచంద్ మిశ్రా వద్ద అతడు 1960లలో మరణించేవరకు శిష్యరికం చేసింది. 1980లలో కలకత్తాలోని ఐ.టి.సి.సంగీత్ రీసర్చ్ అకాడమీ ఫ్యాకల్టీ సభ్యురాలిగా పనిచేసింది. 1990 తొలినాళ్లలో బెనారస్ హిందూ విశ్వవిద్యాలయంలో సంగీత శాఖలో పనిచేసి పలువురికి సంగీత పాఠాలు నేర్పి తన సంగీత వారసత్వాన్ని నిలుపుకుంది. ఈమె తరచూ పలుచోట్ల పర్యటిస్తూ అనేక ప్రదర్శనలు ఇచ్చింది.

ఈమె బెనారస్ ఘరానా పద్ధతిలో, పూరబీ అంగ్, టుమ్రీ పద్ధతులలో పాడి ఆ శాస్త్రీయ పద్ధతులకు ప్రాచుర్యం కల్పించింది. ఈమె కచేరిల్లో కజ్రి, చైతీ, హోళీ, ఖయాల్, జానపద గీతాలు, టప్పా మొదలైన పాక్షిక సాంప్రదాయ శాస్త్రీయ పద్ధతులలోని పాటలు ఉంటాయి. ఈమె "క్వీన్ ఆఫ్ టుమ్రీ"గా పరిగణించబడింది. ఈమె శిష్యురాలు మమతా భార్గవ అలంకార్ స్కూల్ ఆఫ్ మ్యూజిక్ ద్వారా అనేక మందికి సంగీత శిక్షణ ఇస్తున్నది.

## అవార్డులు
* పద్మశ్రీ పురస్కారం (1972)
* పద్మభూషణ్ (1989)
* పద్మవిభూషణ్ (2016) 
* సంగీత నాటక అకాడమీ అవార్డు (1977)
* సంగీత నాటక అకాడమీ ఫెలోషిప్ (2010)
* మహా సంగీత్ సమ్మాన్ అవార్డు (2012) 
* సంగీత్ సమ్మాన్ అవార్డు ( Dover Lane Music Conference)
* గ్లోబల్ ఇండియన్ మ్యూజిక్ అకాడమీ (GiMA) అవార్డ్ 2012 (జీవన సాఫల్య పురస్కారం)
* తనరిరి పురస్కార్

## మరణం
ఈమె తన 88వ యేట అక్టోబర్ 24, 2017 న కోల్‌కాతాలో గుండెపోటుతో మరణించింది.

## మూలాలు

## ఇదీ చదవండి
*

## బయటి లింకులు

*

వర్గం:1929 జననాలు
వర్గం:జీవిస్తున్న ప్రజలు
వర్గం:హిందుస్థానీ సంగీత గాయకులు
వర్గం:పద్మభూషణ పురస్కారం పొందిన మహిళలు
వర్గం:సంగీత నాటక అకాడమీ అవార్డు గ్రహీతలు
వర్గం:భారతీయ మహిళా గాయకులు
వర్గం:పద్మవిభూషణ పురస్కారం పొందిన మహిళలు
వర్గం:మహిళా గాయకులు
వర్గం:పద్మశ్రీ పురస్కారం పొందిన మహిళలు
వర్గం:కళారంగంలో పద్మశ్రీ పురస్కార గ్రహీతలు
సత్యవోలు సోమసుందరకవి

**సత్యవోలు సోమసుందరకవి** శతక కవి. అతను అనేక శతకాలను రాసాడు. 

## జీవిత విశేషాలు
ఈ కవి తల్లిదండ్రులు వెంకటరాయుడు, రామాంబ. అతని తాత సోమరాజుకు మంత్రిగా ఉండేవాడు. అతని గురించి అతను రాసిన "మహేంద్రవిజయం"లో పద్య రూపంలో గలదు.

సీ.ఘన సాహసౌదార్య గాంభీర్య నిధిసోమ
:::::రాణ్మంత్రి, యే కవి రాజు తాత
:నయగుణ విద్యా వినయశాలి వెంకట
:::::రాయు, డే సత్కవి రాజు తండ్రి
:సద్గుణ సంతాన సంతాన వల్లి యౌ
:::::రామాంబ, యేకవి రాజు తల్లి
:రావు వెంకటజగ్గ రాయాహ్వయ మహీత
:::::లేంద్రు, డే కవిరాజు నేలు రాజు
గీ.అట్టి శ్రీ సత్యవోలు వంశాబ్ధి చంద్రు
:సతత సంగీత సాహిత్య సత్కవిత్వ
:సరస మతిసాంద్రు సోమ సుందర కవీంద్రు
:నను నయకదంబ జగదంబ మరుచుగాత


అతను సంగీత సాహిత్యములందు అసమాన ప్రతిభ కలిగి, వచనాంధకాదంబరి వంటి రచనలు చేశాడు. ఇతని కవితాధార ప్రాచీన ప్రబంధముల వలె మృదు మధురమైనది. వీరు రాజా రావు వేంకట జగ్గారాయణంగారి అస్థానపండితులుగా ఉన్నాడు. అతను 33 గ్రంథములు రచించిరి. అతనికి ఆరుగురు కుమారులు. అతని ఐదవ కుమారుడు సత్యవోలు రాధామాధవరావు సంగీత సాహిత్య విద్వాంసుడు.

అతను 1926వ సంవత్సరమున కీర్తిశేషులైరి.

## రచనలు

### ముద్రిత రచనలు

* ఆంధ్రపండితరాయ శతకం
*జగదంబా నారద ప్రసంగం
*లోకోక్తి ముక్తావళీ
*చమత్కార రసమంజరి
*సూక్తి ముక్తావళి
*అహింసా ప్రబోధిని
*గోపాల శతకము
* రాజశేఖరశతకము
* వచనాంధ్ర కాదంబరి (నాటకం)
***రాధామాధవ విలాసము**
*శ్రీమదాంధ్ర చంపూ భాగవతం.
* మహేంద్ర విజయము (నాటకం)  (1888)
*రతిమన్మధ నాటకం
*సంగీత పార్వతీ పరిణయము

### అముద్రిత రచనలు

* రుక్మిణీ పరిచయం
* విక్రమార్క చరిత్ర
* శ్యామలాంబ శతకం
* సంగీత సార సంగ్రహం
* జగ్గరాయ భూప శతకం
* చాటుధారా సుధాంబుధి

## పద్యములు

### రాజశేఖర శతకంలో

తనువు మనంబు ప్రాణములు దద్దయు నింద్రియ జాలమైక్యము 
న్దనరగ జేసి భక్తిగొని తావక పాదసరోజ చింతనం 
బున గడు మోదమొందు ఘనపుణ్యుడొనర్చి న సర్వధర్మముల్ 
బొనరగనీకొసంగుచునుబొందు భవద్గతిరాజశేఖరా!


### రాధామాధవ విలాసములో

కమ్మతావులనీను కస్తూరి తిలకంబు     
::::::::మోము చందురు నందు ముద్దుగుల్కఁ
గోటి సూర్యప్రభన్ నీటు మీఱెడు తేజు       
::::::::గల కౌస్తుభంబు వక్షమునఁ గ్రాల
నమృతబిందువు లీల నలరుచుండెడు నాణి       
::::::::ముత్తెంబు నాసాగ్రమునను వ్రేల
దరమధ్యముననుండి ధారగాఁ బడురీతి      
::::::::నల ముత్తెముల సరు లఱుత మెఱయఁ

గరజలజముల రత్నకంకణము లలరఁ
దనువు నెల్లెడ రక్తచందనము దనర
మురళిఁబాడుచు నాడెడు పుణ్యశీలు
భక్తపరిపాలు వేణుగోపాలుఁగంటి


## మూలాలు



వర్గం:శతక కవులు
వర్గం:1926 మరణాలు
వర్గం:తెలుగు కవులు
అనుమానం పెనుభూతం

**అనుమానం పెనుభూతం** 1967, నవంబరు 2న విడుదలైన అనువాద తెలుగు చలనచిత్రం. కె.యస్. గోపాలకృష్ణ దర్శకత్వం వహించిన ఈ చిత్రంలో శివాజీ గణేశన్, నాగయ్య, ఎస్.వి. రంగారావు, నగేష్, కె.ఆర్. విజయ, రమాప్రభ, యం.వి. రాజమ్మ తదితరలు నటించగా, కె.వి.మహదేవన్, సూర్యం సంగీతం అందించారు.

## నటవర్గం
* శివాజీ గణేశన్_సెల్వం 
* నాగయ్య_కంఠస్వామి 
* ఎస్.వి. రంగారావు_డాక్టర్ రాజన్
* నగేష్_కథకళచేబం అయ్యర్ 
* కె.ఆర్. విజయ_వల్లి 
* రమాప్రభ_రత్నం 
* యం.వి. రాజమ్మ_ధనలక్ష్మి 
* సహస్రనామం_భూతలింగం 
* ఎం.ఎస్.సుందరిభాయి_మంగళం 
* ఆర్.బాలసుబ్రమణియo_జ్యోతిష్కుడు 
* సమీకన్ను_జ్యోతిష్కుడు 
* ఎ.కె.వీరాస్వామి_అతిథి నటుడు.

## సాంకేతికవర్గం
* దర్శకత్వం:	కె.యస్. గోపాలకృష్ణ
* సంగీతం:	కె.వి.మహదేవన్, సూర్యం
* నిర్మాణ సంస్థ: కె.సి. ఆర్. ఫిలింస్ 
* పాటలు: అనిశెట్టి సుబ్బారావు, వై.ఆదిశేషారెడ్డి 
* నేపధ్య గాయకులు: పులపాక సుశీల, ఎల్ ఆర్ ఈశ్వరి, ఎ.ఎం.రాజా 
* విడుదల:02:11:1967.

## పాటలు
* ఎవరా ద్రోహి ఇది కుట్ర అనుమానించుట సరికాదు - ఎ. ఎం. రాజా - రచన: అనిసెట్టి సుబ్బారావు
* ఏలనే ఇంతావేశం ఇదియేలా వింతమోహం - పి.సుశీల, ఎ. ఎం.రాజా - రచన: అనిసెట్టి
* తోడు నీడా ఎవరో హో కోరి వలచిన వనితాయే - ఎ. ఎం. రాజా, పి.సుశీల - రచన: అనిసెట్టి
* రావా రా రావా నా మనసులోన వెలిసేవులే - పి.సుశీల, ఎ. ఎం. రాజా - రచన: అనిసెట్టి
* లిల్లీ లల్లీ జిమ్మి జక్కీ లూసీ రోసీ రాణి - ఎల్. ఆర్. ఈశ్వరి - రచన: వై. ఆదిశేషారెడ్డి

## మూలాలు

వర్గం:1967 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:రమాప్రభ నటించిన సినిమాలు
వర్గం:నాగయ్య నటించిన సినిమాలు
వర్గం:కె.ఆర్.విజయ నటించిన సినిమాలు
వర్గం:నగేష్ నటించిన సినిమాలు
వర్గం:ఎస్.వి.రంగారావు నటించిన సినిమాలు
విజయదశమి (1937 సినిమా)

**విజయదశమి** 1937లో విడుదలైన తెలుగు చలనచిత్రం. డి.జి. గుణే దర్శకత్వం వహించిన ఈ చిత్రంలో మాధవపెద్ది వెంకట్రామయ్య, యడవల్లి సూర్యనారాయణ, సురభి కమలాబాయి, లక్ష్మయ్య చౌదరి, వల్లూరి బాలకృష్ణ తదితరలు నటించారు.

## నటవర్గం
* మాధవపెద్ది వెంకట్రామయ్య
* యడవల్లి సూర్యనారాయణ
* సురభి కమలాబాయి
* లక్ష్మయ్య చౌదరి
* వల్లూరి బాలకృష్ణ

## సాంకేతికవర్గం
* దర్శకత్వం: డి.జి. గుణే
* సంగీతం:
* నిర్మాత:
* నిర్మాణ సంస్థ: వెంకటనారాయణ టాకీస్

## మూలాలు

వర్గం:1937 తెలుగు సినిమాలు
ఆయుధం (2003 సినిమా)

**ఆయుధం** ఎన్.శంకర్ దర్శకత్వంలో రాజశేఖర్ కథానాయకుడిగా నటించిన చిత్రం. ఇది 2003లో విడుదలయ్యింది. ఈ సినిమా ద్వారా గుర్లిన్ చోప్రా అనే నటిని కొత్తగా పరిచయం చేశారు.

## నటీనటులు
* రాజశేఖర్
* గుర్లిన్ చోప్రా
* సంగీత
* శివాజీ
* కళాభవన్ మణి
* సీమ
* ఆలీ
* బ్రహ్మానందం
* జయప్రకాశ్ రెడ్డి
* ఎ.వి.ఎస్
* బెనర్జీ
* ఆహుతి ప్రసాద్
* నర్రా వెంకటేశ్వరరావు
* అశోక్ కుమార్
* వేణుమాధవ్
* శివారెడ్డి
* అనంత్
* గుండు హనుమంతరావు
* వల్లం నరసింహారావు
* శివపార్వతి
* సన
* సోనా హైడెన్

## పాటల జాబితా
ఇదేమిటమ్మ, రచన: చిన్ని చరణ్, గానం. కుమార్ సాను, రష్మి

రంగారెడ్డి జిల్లా, రచన: పద్మా శ్రీనివాస్, గానం.ఉదిత్ నారాయణ్ , కల్పన రాఘవేంద్ర

అబ్బా ఏం , రచన: శ్రీవారే , గానం.శంకర్ మహదేవన్, అనురాధ శ్రీరామ్

ఓయ్ రాజు, రచన: భీమ్స్ సిసిరోల్, గానం. ఉదిత్ నారాయణ్ , ఉష

మేఘాలే ఈవేళ , రచన: వరంగల్ శ్రీనివాస్ , గానం.శంకర్ మహదేవన్ , స్వర్ణలత

బంగారు బొమ్మ రావే , రచన: సుద్దాలఅశోక్ తేజ, గానం.వందేమాతరం శ్రీనివాస్ , ఉష .

## సాంకేతిక వర్గం
* కథ, స్క్రీన్‌ప్లే, దర్శకత్వం: ఎన్.శంకర్
* పాటలు: సుద్దాల అశోక్ తేజ, పద్మా శ్రీనివాస్, వరంగల్ శ్రీనివాస్, చిన్ని చరణ్, భీమ్స్
* గాయనీ గాయకులు: శంకర్ మహదేవన్, ఉదిత్ నారాయణ్, కుమార్ సాను, వందేమాతరం శ్రీనివాస్,స్వర్ణలత, కల్పన, అనూరాధా శ్రీరామ్‌, ఉష, నిష్మా
* మాటలు: మరుధూరి రాజా
* నృత్యాలు: కూల్ జయంత్, బాబి
* కళ: బి.వెంకటేశ్వరరావు
* పోరాటాలు: విజయ్
* ఛాయాగ్రహణం: జస్వంత్
* కూర్పు: కోటగిరి వెంకటేశ్వరరావు
* సంగీతం: వందేమాతరం శ్రీనివాస్
* నిర్మాతలు: వజ్జా శ్రీనివాసరావు, ఎన్.అంజన్ బాబు

## మూలాలు

## బయటి లింకులు
* 
* యూట్యూబులో ఆయుధం పూర్తి సినిమా

వర్గం:ఎన్. శంకర్ దర్శకత్వం వహించిన సినిమాలు
వర్గం:రాజశేఖర్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:2003 తెలుగు సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఆలీ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:గుండు హనుమంతరావు నటించిన సినిమాలు
దొంగలు దొరలు (1964 సినిమా)

**దొంగలు దొరలు** 1964, సెప్టెంబరు 9న విడుదలైన అనువాద తెలుగు చలనచిత్రం. బి. ఆర్. పంతులు దర్శకత్వం వహించిన ఈ చిత్రంలో శివాజీ గణేశన్, ఎం. ఆర్. రాధ, బాలాజీ, దేవిక, వాసంతి, సంధ్య తదితరలు నటించగా, జె. పురుషోత్తం సంగీతం అందించారు.

## నటవర్గం
* శివాజీ గణేశన్
* ఎం. ఆర్. రాధ
* బాలాజీ
* దేవిక
* వాసంతి
* సంధ్య

## సాంకేతికవర్గం
* దర్శకత్వం: బి. ఆర్. పంతులు
* సంగీతం: జె. పురుషోత్తం
* నిర్మాణ సంస్థ: శ్రీదేవి పిక్చర్స్ 
* గీత రచయితలు:రాజశ్రీ, వై.ఆదిశేషారెడ్డి 
* నేపథ్య గాయకులు: ప్రతివాది భయంకర శ్రీనివాస్, పిఠాపురం నాగేశ్వరరావు, బి.గోపాలం, ఎం.రాజు,శిష్ట్లా జానకి 
* విడుదల:09:09:1964 

## పాటలు
# ఆదిమనుజుని గాథ నిలిపే సాటి గాథ యిదేగా - పి.బి.శ్రీనివాస్, ఎస్. జానకి - రచన: రాజశ్రీ
# గగనాన తేలే రేరాజా వినరావా రారాదు నా దరికి - పి.బి.శ్రీనివాస్, ఎస్. జానకి - రచన: రాజశ్రీ
# ఇంతే ఇంతే ఎప్పటికైనా జగతి మారదే - పిఠాపురం నాగేశ్వరరావు - రచన: రాజశ్రీ
# నా నీడ నువ్వని నీ ఎద పలికినదా.. నేను నువ్వని - పి.బి.శ్రీనివాస్ - రచన: రాజశ్రీ
# నీవే నాకిల తోడు మరి నీడవు దయచూపించు - గోపాలం, యం.రాజు - రచన: రాజశ్రీ
# వేడుకైనది జీవితం వెన్నెల జల్లే ప్రేమలే - పి.బి.శ్రీనివాస్, ఎస్. జానకి - రచన: వై. ఆదిశేషారెడ్డి

## మూలాలు

వర్గం:1964 తెలుగు సినిమాలు
వర్గం:తెలుగు కుటుంబకథా సినిమాలు
ధర్మోత్తర

thumb
**ధర్మోత్తర** (టిబెటియన్: chos mchog) క్రీ. శ. 8 వ శతాబ్దానికి చెందిన ప్రసిద్ధ బౌద్ధ పండితుడు. తత్వవేత్త. వ్యాఖ్యాత. తార్కికుడైన ఇతను జ్ఞానమీమాంసకు (epistemology) సంబంధించిన బౌద్ధ ప్రమాణాలపై ముఖ్యమైన గ్రంథాలను రాసాడు.

## రచనలు
బౌద్ధ ప్రమాణాలపై ప్రామాణిక గ్రంథాలను రాసిన ధర్మోత్తర, ఆచార్య ధర్మకీర్తి రచనలపై అనేక వ్యాఖ్యానాలు రాసాడు. అయితే అతని గ్రంథాలలో న్యాయబిందుటీకా ఒక్కటి మాత్రమే సంస్కృత భాషలో లభించింది. మిగిలిన గ్రంథాలన్నీ టిబెటియన్ అనువాదాలుగానే దొరుకుతున్నాయి. ఇతని రచనలు
 
* **అపోహనామప్రకరణం** 
* **క్షణభంగసిద్ధి** 
* **పరలోకసిద్ధి** 
* **ప్రమాణ పరీక్ష** 
* **ప్రమాణవినిశ్చయటీకా** 
* **న్యాయబిందుటీకా**

వీటిలో న్యాయబిందుటీకా అనేది, బౌద్ధ న్యాయంపై ఆచార్య ధర్మకీర్తి రాసిన 'న్యాయబిందు' (Drop of Logic) అనే ప్రసిద్ధ గ్రంథానికి రాయబడిన వ్యాఖ్య. అలాగే ప్రమాణవినిశ్చయటీకా అనేది, ధర్మకీర్తి మరో కృతి అయిన 'ప్రమాణనిశ్చయ'కు రాయబడిన వ్యాఖ్య.

## మూలాలు


వర్గం:భారతీయ బౌద్ధ పండితులు
వర్గం:భారతీయ బౌద్ధ తత్వవేత్తలు
వర్గం:భారతీయ బౌద్ధ తర్కవేత్తలు
వర్గం:భారతీయ తర్కవేత్తలు
ఓరుగంటి ధర్మతేజ

thumb|ఓరుగంటి ధర్మతేజ
**ఓరుగంటి ధర్మతేజ** ఒక సినీ గేయ రచయిత, గాయకుడు, సంగీత దర్శకుడు. 

## జీవిత విశేషాలు
అతను కుటుంబం న్యాయవాదులకు సంబంధించినది. అతని తండ్రి పబ్లిక్ ప్రాసిక్యూటర్. అతని మాతామహులు జడ్జిగా ఉండేవారు. అతని మేనమామలు కూడా హైకోర్టులో ఉద్యోగాలు చేసేవారు.  అతనికి ఒక తమ్ముడు, ఇద్దరు చెల్లెళ్లు. అందరిలోకి అతనే పెద్దవాడు. అతను నెల్లూరులో విద్యాభ్యాసం చేసాడు. అతని ఇంటికి దగ్గరలో ఎస్.పి.బాలసుబ్రహ్మణ్యం గారి ఇల్లు ఉండేది.  అతనికి బాల్యం నుండి పాటలు అంటే యిష్టం. అతను బాలసుబ్రహ్మణ్యం పాటలకు ప్రేరణ పొందాడు.  అతని తండ్రి పబ్లిక్ ప్రాసిక్యూటరుగా గుంటూరు బదిలీ జరిగిన సందర్భంలో అతను గుంటూరులో డిగ్రీ చేసాడు. అక్కడే బి.ఎల్ పూర్తి చేసాడు. తరువాత నాలుగు సంవత్సరాల పాటు అడ్వకేటుగా ప్రాక్టీసు మొదలుపెట్టాడు. అతను మెజిస్ట్రేట్ పరీక్ష ఉత్తీర్ణుడైనందున  తరువాత అతనికి న్యాయమూర్తిగా కూడా అవకాశాలు వచ్చాయి.  ఆ కాలంలో గుంటూరులో తేజ ఆర్కెస్ట్రా ఉండేది. అతను, అతని చెల్లెలు కూడా ఆ ఆర్కెస్ట్రాలో పాడేవారు. వారు 2000 ప్రోగ్రాములకు పైగా చేసారు. ఈ సందర్భంలో గాయకులు రామకృష్ణ, ఎల్.రాజేశ్వరి, జి.ఆనంద్ లతో కూడా సంగీత కార్యక్రమాలలో పాల్గొనేవాడు. అతని కుటుంబానికి సంగీత దర్శకుడు మణిశర్మతో సంబంధాలుండేవి. ఒక పెళ్ళి సందర్భంలో మణిశర్మ అతనిని కలసి సినీరంగంలోకి ఆహ్వానించాడు. అతను 1998-99 లలో మణిశర్మ వద్ద చేరాడు. మణిశర్మ ప్రారంభంలోనే మంచి చిత్రాలైన బావగారూ బాగున్నారా, చూడాలని ఉంది, సమరసింహారెడ్డి వంటి సినిమాలకు సంగీత దర్శకత్వం వహించాడు. ధర్మతేజ  తరువాత చెన్నైలో స్థిరపడ్డాడు. మణిశర్మ వద్ద పనిచేస్తున్నప్పుడు అనేక మంది దర్శకులు, గాయకులు,  హీరోలతో పరిచయాలు ఏర్పడ్డాయి. మణిశర్మ వద్ద సంగీతంలో మెళకువలను నేర్చుకున్నాడు. 

తరువాత సినిమా పాటలను రాయడంపై దృష్టి పెట్టాడు. సంగీత దర్శకునిగా మణిశర్మ ఏదైనా పాటకు ట్యూన్ కట్టేటప్పుడు, ఆ పాటలో ట్యూన్ కు అనుగుణంగా ఏవైనా పదాలను ఉపయోగించి పాటను తయారుచేసేవాడు. తరువాత సినీ గేయ రచయితలు ఆ ట్యూన్ కు వాస్తవ పాటను రచించి అందించేవారు. తరువాత కొన్ని సినిమాలకు పాటలు కూడా రాసాడు. అతను మొట్టమొదట ఉషాకిరణ్ మూవీస్ వారికి పాడుతా తీయగా సినిమాలో "సరిగమ పదనిస రాగాలే" అనే పాటను రాసాడు.  

## కొన్ని పాటలు

ఇతడు వ్రాసిన కొన్ని పాటల వివరాలు:

## మూలాలు

## బాహ్య లంకెలు
* Music Director Oruganti Dharmateja Interview Part-1 | Kalaa Sikaram | కళా శిఖరం | Hindu Dharmam
* Music Director Oruganti Dharmateja Interview Part-2 | Kalaa Sikaram | కళా శిఖరం | Hindu Dharmam
వర్గం:తెలుగు సినిమా పాటల రచయితలు
వర్గం:తెలుగు సినిమా నేపథ్యగాయకులు
వర్గం:జీవిస్తున్న ప్రజలు
2017 లాస్ వెగాస్ షూటింగ్ ఘటన

2017 అక్టోబరు 1న అమెరికాలోని నెవాడా ప్రాంతంలోనున్న లాస్ వెగాస్ లోని ఒక సంగీత కచేరీలో సామూహిక కాల్పులు జరిగాయి. ఒక సాయుధ వ్యక్తి జనం మీదకు కాల్పులు జరిపాడు. ఈ ఘటన లాస్ వెగాస్ బొలెవర్డ్ లోని మాండలె బే రిసార్ట్ అండ్ కసినో భవనంలోని 32వ అంతస్తు నుండి జరిగింది. సంగీత కచేరీ ఆఖరి ప్రదర్శన సమయంలో ఈ ఘటన జరిగింది. ఆ సాయుధ వ్యక్తిని 64 యేళ్ళ స్టీఫన్ ప్యాడక్ గా గుర్తించారు. నేరం వెనుక ఆ వ్యక్తికున్న ఉద్దేశం ఇంకా తెలియలేదు. ఘటనానంతరం అతను అతని గదిలో, గన్ వలన ఐన గాయంతో చనిపోయి దొరికాడు. మొత్తం 59 మంది చనిపోయిన ఈ ఘటనలో, మరో 530 మంది గాయాలపాలయ్యారు. అమెరికా చరిత్రలోనే ఇది అతి పెద్ద మారణహోమం.
## పూర్వరంగం
2014 నుండి లాస్ వెగాస్ లో సంగీత సంబరాలు జరుగుతూ ఉన్నాయి. 15 ఎకరాల స్థలంలో బాహ్యప్రదేశంలో సంగీత కచేరీ జరుగుతుంది. కాల్పులు జరిపిన ప్రదేశానికి ఈ స్థలం 450 మీటర్ల దూరంలో ఉంది. అక్టోబరు 1 న ఈ సంబరాల ఆఖరి రోజున ఆఖరి ప్రదర్శన జరుగుతున్న సమయంలో కాల్పులు చోటు చేసుకున్నాయి. 2017 సంబరాలకు 22,000 మంది హాజరయ్యారు.
## ఇవి కూడా చూడండి
* కామన్స్ లో ఘటన తాలూకు ఫోటోలు
## మూలాలు

వర్గం:2017 సంఘటనలు
వర్గం:నేరాలు
వర్గం:అక్టోబర్
చుక్కా సత్తయ్య

**చుక్కా సత్తయ్య** (మార్చి 29, 1935 - నవంబరు 9, 2017) ఒగ్గు కథ పితామహుడు, ఒగ్గుకళ సామ్రాట్. బీరప్పకథను ఒగ్గుకళలో విలీనం చేసి ఈ కళకే వన్నే తెచ్చాడు. శివ స్వరూపమైన వీర భద్రుడు విరోచిత కథను గానం చేయడమే ఒగ్గు కథ అంటారు.

## జననం
సత్తయ్య 1935, మార్చి 29న ఆగయ్య, సాయమ్మ దంపతులకు జనగామ జిల్లా, లింగాల ఘన్‌‌పూర్‌ మండలం, మాణిక్యపురం గ్రామంలో జన్మించాడు. 11 ఏళ్ల వయసులోనే వివాహం చేసుకున్న సత్తయ్య ఒకటో తరగతి వరకే చదువుకున్నాడు.

## ఒగ్గుకథ ప్రస్థానం
తన తండ్రి నుంచి వారసత్వంగా పొందిన ఒగ్గుకథలో 14వ ఏటనే ప్రావీణ్యత సంపాదించాడు. 13 ఏళ్ల చిరుప్రాయంలోనే చిరుతల రామాయణంలోని హనుమంతుడి పాత్రను ధరించాడు. తనంతటతానుగా తెలుగులో చదవడం, వ్రాయడం నేర్చుకుని తనకున్న కళపై పట్టుతెచ్చుకొని తన 40 సంవత్సరాల ఒగ్గు కళా జీవితంలో దేశవిదేశాల్లో దాదాపు 12వేలకు పైగా ప్రదర్శనలు ఇచ్చాడు. అంతేకాకుండా హైదరాబాద్ జిల్లా, రంగారెడ్డి జిల్లా, నల్గొండ జిల్లా, వరంగల్ జిల్లా, ఖమ్మం జిల్లా, కృష్ణా జిల్లా, గుంటూరు జిల్లా లోని 1500లకు పైగా కళాకారులకు ఒగ్గుకళలో శిక్షణ ఇచ్చాడు.  జనగాం కేంద్రంగా జ్యోతిర్మయి లలిత కళాసమితిని ఏర్పాటుచేసి ఎందరో కళాకారులను తయారుచేశాడు.

నుదట రెండు పాదాల మాదిరిగా (చుక్క) ఉంది. ఆ ‘చుక్కా’ సత్తయ్య ఇంటి పేరుగా మారింది. మల్లన్నకథ, బీరప్ప కథ, ఎల్లమ్మకథ, మాందాలు కథ, నల్ల పోషమ్మ కథ, దుర్గమ్మ కథ, సౌడలమ్మ కథ, ఉప్పలమ్మ కథ, మైసమ్మ కథ, కీలుగుర్రం కథ, లక్ష్యాగృహం కథ, పెద్దిరాజు పెద్దమ్మ కథ, ఎర్రగొల్ల అక్కమ్మకథ, కనకతార కథ, కాంభోజరాజు కథ, అల్లిరాణి కథ, గయోపాఖ్యానం, రంభ రంపాలా, అయిదు మల్లెపూల కథ, గౌడ పురాణం, సమ్మక్క కథ, మండోదరి కథ, ఇప్పరాపురిపట్నంకథ, సూర్యచంవూదాదుల కథ, బాలనాగమ్మ కథ, సత్యహరిశ్చంద్ర మహారాజు కథ, సత్యవతి కథ, సిరికొండ మహారాజు కథ, అపురూపవతి కథ, మైనవతి కథ, సారంగధర కథ, అమరశీల మహరాజు కథ, పూరుర్వ చక్రవర్తి కథ, మౌనధరి కథ, బాబాషబాబాషాదుల్ల కథ, శివకొమార కథ, సుగుణవతి కథ, సారంగధరమెటసారంగధర కథ, అట్కరొల్ల కథ, వీరభగవంతి కథ, వానదేవుని కథ, సిరిదేవి కథ, రామాయణం, మయసభ, కంసవధ, భస్మాసుర వధ, భక్త ప్రహ్లాద మొదలైన కథలను ఒగ్గుకథలుగా చెప్పేవాడు

## పురస్కారాలు - గౌరవాలు
# కేంద్ర సంగీత నాటక అకాడమీ (అబ్దుల్ కలాం చేతులమీదుగా 2004)
# డాక్టరేట్ (కాకతీయ విశ్వవిద్యాలయం, వరంగల్, 2005 ఏప్రిల్ 15)
# ప్రతిభా పురస్కారం (తెలుగు విశ్వవిద్యాలయం, హైదరాబాద్)
# ఒగ్గు కళా సామ్రాట్ (వెంకటేశ్వర క్యాసెట్ సెంటర్)
# జానపద కళామూర్తి (యాత్రి కృష్ణారావు, ఆంధ్ర విశ్వవిద్యాలయం డైరెక్టర్, విశాఖపట్టణం)
# మకుటంలేని మహారాజు (డిస్కో రికార్డంగ్ కంపెనీ, సికింద్రాబాద్)
# రాజీవ్‌ జీవన సాఫల్య పురస్కారం 
# కళాసాగర్ (విశిష్ట పురస్కారం)
# తెలంగాణ రాష్ట్ర భాషా సాంస్కృతిక శాఖ  ‘ఒగ్గు చుక్క’ పేరుతో సత్తయ్యపై డాక్యుమెంటరీని రూపొందించింది.
# తెలంగాణ అవతరణ దినోత్సవం సందర్భంగా తెలంగాణ రాష్ట్ర ఆవిర్భావ పురస్కారాలు - 2015 అవార్డు - హైదరాబాద్, తెలంగాణ ప్రభుత్వం, 2015 జూన్ 2

## మరణం
చుక్కా సత్తయ్య 2017, నవంబరు 9న తన స్వగృహంలో అనారోగ్యంతో మరణించాడు.

## మూలాలు

వర్గం:1935 జననాలు
వర్గం:తెలుగువారిలో కళాకారులు
వర్గం:2017 మరణాలు
వర్గం:జనగామ జిల్లా ఒగ్గు కళాకారులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
వేనాడు దర్గా

తడ మండలం వేనాడు షేక్‌ దావూద్‌వలీ అల్లా దర్గా ప్రాముఖ్యం పొందిన దర్గా. ఆసియాలోనే అతిపెద్ద సమాధిగా గుర్తింపు పొందింది. ఇక్కడ 144 అడుగుల పొడవున్న అల్లా తాత సమాధి వద్ద ఏటా గంథోత్సవం వైభవంగా నిర్వహిస్తారు. మత సామరస్యానికి ప్రతీకగా నిలిచిన ఈ దర్గాను హిందూ, ముస్లింలు దర్శించి మొక్కులు తీర్చుకుంటారు. ప్రతి నెలా అమావాస్య రోజున ఇక్కడ భక్తుల తాకిడి ఎక్కువగా ఉంటుంది. ఇక్కడ నిద్రిస్తే దుష్టశక్తులు తొలగి, కోరుకున్నది నెరవేరుతుందని భక్తుల నమ్మకం. 
## రవాణా సౌకర్యం
సూళ్లూరుపేట నుంచి వేనాడు 25 కి.మీ దూరంలో ఉంది. శ్రీహరికోటకు వెళ్లే మార్గంలో అటకానితిప్ప నుంచి పులికాట్‌ సరస్సు మధ్యలో వేనాడుకు గ్రావెల్‌ రోడ్డు ఉంది. సూళ్లూరుపేట నుంచి ఆర్టీసీ బస్సులు ఉన్నాయి. ఆటోలు, జీపుల్లో ఇక్కడికి చేరుకోవచ్చు.

## మూలాలు

వర్గం:ఆంధ్రప్రదేశ్ దర్గాలు
అర్జున గర్వభంగం

**అర్జున గర్వభంగం** 1979 నవంబరు 2న విడుదలైన కన్నడ డబ్బింగ్ సినిమా. కన్నడలో 1977లో విడుదలైన బబ్రువాహన (కన్నడ:ಬಬ್ರುವಾಹನ) దీనికి మాతృక. ఈ పౌరాణిక సినిమాలో రాజ్‌కుమార్ దీనిలో తండ్రీ కొడుకులుగా ద్విపాత్రాభినయం చేశాడు.
## పాత్రలు, పాత్రధారులు
* రాజ్‌కుమార్ : బభ్రువాహనుడు, అర్జునుడు
* బి.సరోజాదేవి: చిత్రాంగద
* కాంచన: ఉలూపి
* జయమాల: సుభద్ర
* నీర్నల్లి రామకృష్ణ: కృష్ణుడు
* వజ్రముని
* తూగుదీప శ్రీనివాస్
* శక్తి ప్రసాద్
* శని మహదేవప్ప
* భట్టి మహదేవప్ప
* రాజానంద్

## సాంకేతిక వర్గం
* దర్శకత్వం: హుణసూరు కృష్ణమూర్తి
* మాటలు, పాటలు : రాజశ్రీ
* సంగీతం: విజయా కృష్ణమూర్తి 
* నిర్వహణ: కె.ఎస్.విద్య, పి.ఎస్.ఆర్.ఆంజనేయులు 
* నిర్మాణ సంస్థ: ఎన్.జె.కె. సినీ ఆర్ట్స్ 
* విడుదల:02:11:1979.

## మూలాలు

వర్గం:డబ్బింగ్ సినిమాలు
వర్గం:తెలుగు పౌరాణిక సినిమాలు
వర్గం:మహాభారతం ఆధారంగా నిర్మించబడిన సినిమాలు
వర్గం:కాంచన నటించిన సినిమాలు
వర్గం:బి.సరోజాదేవి నటించిన సినిమాలు
బుల్లెమ్మ శపథం

**బుల్లెమ్మ శపథం** 1975, డిసెంబరు 5న విడుదలైన తెలుగు చలనచిత్రం. విజయ్ దర్శకత్వం వహించిన ఈ చిత్రంలో జయలలిత, జి. రామకృష్ణ, సత్యనారాయణ, ప్రభాకర రెడ్డి తదితరలు నటించగా, చెళ్ళపిళ్ళ సత్యం సంగీతం అందించారు.

## నటవర్గం
* జయలలిత
* జి. రామకృష్ణ
* సత్యనారాయణ
* ప్రభాకర రెడ్డి
* విజయలలిత,
* జి. రామకృష్ణ,
* త్యాగరాజు,
* రామదాసు,
* సి.హెచ్. కృష్ణ మూర్తి,
* గోకినా రామారావు,
* చలపతి రావు,
* సంధ్యారాణి,
* హలం,
* జ్యోతిలక్ష్మి,
* బేబీ గౌరీ

## సాంకేతికవర్గం

* స్టూడియో: ఎస్.ఎన్. బజాజ్ అండ్ కో
* ఛాయాగ్రాహకుడు: పి.ఎస్. ప్రకాష్;
* సంపాదకుడు: పి.భక్తవత్సలం;
* స్వరకర్త: సత్యం చెళ్ళపిళ్ళ;
* గీత రచయిత: వీటూరి, అరుద్ర
* విడుదల తేదీ: డిసెంబర్ 5, 1975
* సమర్పించినవారు: బజాజ్ ఫిల్మ్స్;
* కార్యనిర్వాహక నిర్మాత: దోనేపుడి కృష్ణ మూర్తి;
* కథ: పురత్షిదాసన్;
* సంభాషణ: వీటూరి
* గాయకుడు: ఎస్.జానకి, ఎల్.ఆర్. ఈశ్వరి
* ఆర్ట్ డైరెక్టర్: కుదరవల్లి నాగేశ్వరరావు;
* డాన్స్ డైరెక్టర్: బి. హీరలాల్, ఎన్. శ్రీనివాస్

## మూలాలు

వర్గం:1975 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:సత్యనారాయణ నటించిన సినిమాలు
వర్గం:జయలలిత నటించిన సినిమాలు
తెలుగు సినిమాలు 2013

thumb|₹187 కోట్లు వసూల్ చేసిన చిత్రం
2013లో విడుదలైన తెలుగు సినిమాలు

### జనవరి–జూన్

### జూలై–డిసెంబర్

## మూలాలు

వర్గం:2013 తెలుగు సినిమాలు
సినిమాలు
వర్గం:తెలుగు సినిమాలు